Z A P I S N I K
sa 13. (trinaeste) sjednice Vijeća Mjesnog odbora Travno,
održane u ponedjeljak, 13. lipnja 2022. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 18.0 sati.

	Nazočni članovi Vijeća: Gracijela Gabriel – Pukšec, Tihana Ivić, Damir Miškec, Fran Radonić Mayr, Tomislav Prpić, Mario Ščekić i Domagoj Lulić.

Predsjednica Vijeća Mjesnog odbora Travno gđa. Tihana Ivić otvara sjednicu i pozdravlja sve prisutne. Utvrđuje da je na sjednici prisutno sedam (7) članova Vijeća pa utvrđuje da Vijeće može pravovaljano raspravljati i odlučivati.

	Nenazočni članovi Vijeća: Vlatka Sabadi.

USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 12. (dvanaeste) sjednice, koji je prihvaćen jednoglasno ( 7 „za“).
	
   
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže sljedeći 


D n e v n i   r e d:

1. Prijedlog prioriteta PKA za 2023.g.
2. Iscrtavanje biciklističkih staza u cijelom naselju
3. Prijedlog uspostave jednosmjernog prometa na parkiralištu kod Kopernikove ulice
4. Prijedlozi izmjene GUP-a i UPU-a
5. Korištenje prostora
6. Pitanja, prijedlozi i obavijesti

Vijeće Mjesnog odbora Travno jednoglasno (7 „za“) prihvaća Dnevni red.


Ad. 1. Prijedlog prioriteta PKA za 2023.g.

Vijeće Mjesnog odbora Travno jednoglasno (7 „za“)  donosi

ZAKLJUČAK

o Prijedlogu prioriteta PKA za 2023.g.

1. Predsjednica VMO Travno predstavlja prijedlog prioriteta PKA za 2023. g. kako slijedi:
a) Izrada projektne dokumentacije za uređenje dvorišta DV Travno BM 10
b) Sadnja drvoreda po izrađenoj projektnoj dokumentaciji na šetnici sjeverno od OŠ Gustava Krkleca
c) Postavljanje uspornika južno od BM 109
d) Sadnja živice južno od školskog igrališta po izrađenoj projektnoj dokumentaciji
e) Asfaltiranje parkirališta BM 72-102
f) Izgradnja parka za pse
g) Postavljanje reflektora na školskom igralištu
h) Rekonstrukcija podloge na vježbalištu za odrasle
i) Nabava novih sprava na vježbalištu za odrasle
j) Zamjena kulir ploča na stazi sjeverno od škole
k) Zamjena kulir ploča na trgiću zapadno od mamutice
l) Asfaltiranje šetnice sjeverno od škole
m) Asfaltiranje šetnice zapadno od mamutice (između BM i parkirališta)
n) Asfaltiranje nogostupa južno od BM 44
o) Izrada projektne dokumentacije za rekonstrukciju dječjeg parka kod BM 44
p) Izrada projektne dokumentacije za rekonstrukciju dječjeg parka kod BM 70
q) Izrada projektne dokumentacije za rekonstrukciju trgića zapadno od BM 60
r) Izrada projektne dokumentacije za rekostrukciju parka zapadno od DV BM 10
s) Izrada projektne dokumentacije za uređenje parka Novi Zagreb
t) Izrada projektne dokumentacije za sadnju živice uz šetnicu južno od BM 30-40
u) Izrada projektne dokumentacije za rekonstrukciju livade sjeverno od BM 30-40
v) Izrada projektne dokumentacije za rekonstrukciju livade sjeverno od BM 69-87
w) Izrada projektne dokumentacije za rekonstrukciju trgiča zapadno od BM 28
x) Nabava sprava za novi dječji park zapadno od BM 60
y) Nabava sprava za dvorište DV Travno Kopernikova 2 i BM 105
z) Uređenje atletske staze na školskom igralištu
aa) Rekonstrukcija dvorišta DV Travno BM 10
ab) Sadnja živice uz šetnicu južno od BM 30-40
ac) Rekonstrukcija livade sjeverno od BM 30-40
ad)  Rekonstrukcija livade sjeverno od BM 69-87
ae)  Rekonstrukcija trgića južno od BM 48
af) Asfaltiranje šetnice južno od BM 30-40
ag) Rekonstrukcija dječjeg parka kod BM 44
ah) Rekonstrukcija dječjeg parka kod BM 70
ai) Rekostrukcija trgića kod BM 60
aj) Sadnja drveća u dječjem parku istočno od BM 24
ak) Nabava novih sprava u dječjem parku zapadno od BM 12
al) Nabava novih sprava u dječjem parku sjeverno od BM 70
am) Rekostrukcija parka zapadno od DV BM 10
an) Rekonstrukcija trgića kod Konzuma (zapadno od BM 28) 
ao)  Izrada projektne dokumentacije za dovođenje vodovodnih cijevi za Franceka na vježbalište za odrasle i dječje igralište
ap) Iscrtavanje parkirališnih mjesta sa zapadne strane Mamutice
aq) Iscrtavanje parkirališnih mjesta BM 12-24
2. Vijeće Mjesnog odbora Travno donosi zaključak kojim se prihvaća navedeni prijedlog

3. Ovaj Zaključak dostavlja se Vijeću Gradske četvrti Novi Zagreb – istok.


Ad. 2. Iscrtavanje biciklističkih staza u cijelom naselju

Vijeće Mjesnog odbora Travno jednoglasno (7 „za“)  donosi

ZAKLJUČAK

o Iscrtavanju biciklističkih staza u cijelom naselju


1. Predsjednica VMO Travno predlaže iscrtavanje biciklističkih staza u cijelom naselju Travno gdje je primjenjivo, i u skladu sa strukom, odnosno gdje su iscrtavanja s vremenom izblijedila. 

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok.


Ad.3. Prijedlog uspostave jednosmjernog prometa na parkiralištu kod Kopernikove ulice
 
Vijeće Mjesnog odbora Travno jednoglasno (7 „za“)  donosi

ZAKLJUČAK

o Prijedlogu uspostave jednosmjernog prometa na parkiralištu kod Kopernikove ulice

1. Predsjednica VMO Travno predstavlja prijedlog uspostave jednosmjernog prometa na parkiralištu kod Kopernikove ulice. Prema izrađenoj prometnoj studiji, Mjesni odbor Travno s uočena 262 nedostajuća parkirališna mjesta, ili 14%, drugo je po postotnom udjelu nedostatka parkirališnih mjesta u Gradskoj četvrti Novi Zagreb istok. U Kopernikovoj ulici zastupljeno je propisno ulično i izvanulično okomito i nepropisno uzdužno ulično parkiranje. Veći je broj automobila parkiran i na pješačkim hodnicima.
Predlaže se rješenje kojim bi se dobilo 76 novouređenih parkirališnih mjesta. Iako ta mjesta većinom postoje, ista nisu legalizirana. Radi legalizacije uzdužnog uličnog parkiranja, na zapadu, jugu i istoku dvosmjerni se promet ukida i uspostavlja jednosmjeran promet smjera suprotnog smjeru kretanja kazaljki na satu. 

2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok.
Ad.4. Prijedlozi izmjene GUP-a i UPU-a

Vijeće Mjesnog odbora Travno jednoglasno (7 „za“)  donosi

ZAKLJUČAK

o Prijedlozima izmjene GUP-a i UPU-a

1. Predsjednica VMO Travno predstavlja prijedlog izmjene GUP-a i UPU-a:

	MO
	
	Opis okacije (adresa itd.)
	katastarska čestica (k.č.)
	katastarska općina (k.o.)
	trenutna namjena
	predložena namjena
	Napomena

	MO TRAVNO
	
	Livada istočno od Mamutice
	1372/4
	335495 ZAPRUDSKI OTOK
	M1
	Z1
	Postojeća livada u M1 zoni prijedlog izmjene u Z1. Također u cilju uređenja navedene livade pokrenute aktivnosti na razini MO o uređenju. Sjednica 11/2022. 

	MO TRAVNO
	
	Livada sjeverno od BM 34-40
	1372/3
	335495 ZAPRUDSKI OTOK
	M1
	Z1
	Postojeća livada u M1 zoni prijedlog izmjene u Z1. Livada u privatnom vlasništvu. 

	MO TRAVNO
	
	Livada sjeverno od Vatikanske ulice
	1372/1
	335495 ZAPRUDSKI OTOK
	D
	D3
	Preciziranje namjene iz D u D3, s obzirom da je planirana gradnja Ustanove za palijativnu skrb

	MO TRAVNO
	
	Livada sjeverno od Vatikanske ulice
	1372/1
	335495 ZAPRUDSKI OTOK
	D
	D4
	Preciziranje namjene iz D u D4 dio koji se odnosi na vrtić.



2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok.



Ad.5. Korištenje prostora

Vijeće Mjesnog odbora Travno jednoglasno (7 „za“)  donosi

ZAKLJUČAK

o Korištenju prostora MO Travno

1. Predsjednica VMO Travno predlaže izmjene termina korištenja prostorija MO Travno. Naime, postoji intenzivna potreba za korištenje prostorija MO Travno od strane političkih stranaka, ali i stanara koji bi u prostorijama MO Travno održavali svoje susrete i sastanke, a termina nedostaje odnosno jedini slobodni termini su nedjeljom koji su zainteresiranim stranama neprihvatljivi. U isto vrijeme, primijećeno je da pojedini korisnici ne koriste u potpunosti svoje odobrene termine te se predlaže da se odobreni termini koriste 2 puta mjesečno umjesto 4 puta mjesečno kako je dosad odobreno, kako bi se i ostalim zainteresiranim stranama dala prilika da koriste navedene prostorije. Zaprimljeni su zahtjevi za korištenje prostora od strane stranaka/udruga: zbor suvlasnika BM 63, zbor suvlasnika BM 47, HSS i Socijaldemokrati. 

2. Predstavnici stranaka HDZ i SDP  su odbili navedeni prijedlog.

3. Predstavnici HSU i stranke MILAN BANDIĆ 365 bit će kontaktirani telefonski kako bi se iznašlo rješenje za postojeću problematiku.

4. Ovaj Zaključak dostavlja se Vijeću Gradske četvrti Novi Zagreb – istok.


Ad. 10. Pitanja, prijedlozi i obavijesti
Ad. 10.1. Raspored dežurstava Vijećnika MO Travno:

1. MO Travno utvrđuje sljedeći raspored vijećnika za tjedna dežurstva za pitanja i prijedloge građanstva u prostorima MO:

23.06. Tihana Ivić
30.06. Fran Radonić Mayr
07.07. Domagoj Lulić
14.07. Tomislav Prpić

Ad. 10.2. Dezinsekcija i deratizacija kod BM 155

· Vijećnik MO, g. Tomislav Prpić predlaže da se kontaktiraju nadležne službe za dezinskeciju i deratizaciju kod BM 155 obzirom da je kod trgovine Lonia primijećen veliki broj žohara.  
· Vijeće Mjesnog odbora Travno donosi zaključak kojim se prihvaća navedeni prijedlog.
· Ovaj Zaključak dostavlja se Vijeću Gradske četvrti Novi Zagreb – istok.

Predsjednica Vijeća Mjesnog odbora Travno zaključuje sjednicu u 19:15. sati i zahvaljuje se svim prisutnima na sudjelovanju u radu sjednice Vijeća.


Zapisnik vodila:
Tihana Ivić

Zapisnik napisala:
Tihana Ivić

KLASA: 024-08/22-003/1216
[bookmark: _GoBack]URBROJ: 251-13-11-9-22-2
Zagreb, 13. lipnja 2022.


			                                                                   Predsjednica
                                                                                              Vijeća Mjesnog odbora
                                                                                                          Travno
                                                       
                                                                                                         Tihana Ivić
